Rīkojuma projekts 22-TA-561
Izdrukāts 29.07.2026. 23.31 - 1.0.VK Redakcija
Rīkojuma projekts 22-TA-561
Izdrukāts 29.07.2026. 23.31 - 1.0.VK Redakcija
Ministru kabineta rīkojums Nr. 228
Rīgā 2022. gada 29. martā (prot. Nr. 18 46. §)
Par finanšu līdzekļu piešķiršanu no valsts budžeta programmas ''Līdzekļi neparedzētiem gadījumiem''
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai finansējumu 8 339 082 euro apmērā, lai segtu izdevumus saistībā ar Covid-19 testēšanas politikas mērķu sasniegšanu, veicinot Covid-19 testēšanas jaudas palielināšanu un ņemot vērā laboratoriju kopējo testēšanas kapacitāti, tai skaitā:
· 1.1. Nacionālajam veselības dienestam finansējumu 8 107 416 euro apmērā, lai segtu izdevumus par Covid-19 testēšanas jaudas palielināšanu 2021. gada decembrī;
· 1.2. Nacionālajam veselības dienestam finansējumu 230 472 euro apmērā, lai segtu izdevumus par jaunu infekcijas vīrusu celmu vai paveidu agrīnu atklāšanu, tādējādi  pilnveidojot un attīstot vīrusa sekvencēšanas metodi 2021. gada decembrī;
· 1.3. Valsts tiesu medicīnas ekspertīzes centram finansējumu 1194 euro apmērā, lai segtu izdevumus par Covid-19 testēšanu 2021. gadā.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.
· 4. Nacionālajam veselības dienestam finansējuma piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

